ખંજન પહેલેથી જ હાઇપર-ઍક્ટિવ છે. તે ખૂબ મસ્તી કરતો એટલે તેની આ એનર્જીને ડાઇવર્ટ કરવા માટે ખંજન જ્યારે ૯ વર્ષનો થયો ત્યારે તેની મમ્મી વનિતાએ તેને વિવિધ ઍક્ટિવિટીઝના ક્લાસ કરાવડાવ્યા. વનિતા કહે છે, ‘ખંજનની સ્કૂલ-ટીચરે મને કહ્યું હતું કે ખંજન હાઇપર-ઍક્ટિવ છે તો તમે તેની એનર્જી ડાઇવર્ટ કરવા માટે તેને વિવિધ ઍક્ટિવિટીના ક્લાસ કરાવડાવો એટલે મેં તેને સ્વિમિંગ, કરાટે, ડાન્સ, ઍક્ટિંગ, ડ્રૉઇંગ વગેરે વિવિધ ઍક્ટિવિટીઝના ક્લાસ કરાવડાવ્યા જેનાથી તેની એનર્જી ડાઇવર્ટ થવા લાગી.’